proxectonos/corpus_dominio_legal_administrativo_tmp huggingface dataset:
17/06/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 61/2011

Resolución do 31 de maio de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Narón (expediente IN407A 61/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C., rúa Reis Magos, n.° 23. Situación: concello de Narón. Características técnicas: Liña eléctrica subterránea de media tensión a 15/20 kV, cunha lonxitude de 0,02 km, coa orixe e final en L. M. T. S. (expediente 551/07) entre C. T. Concepción Arenal (expediente 69/2005) e o C. T. n.° 1 EPAAT (expediente 551/2007) unha vez entre e saia do centro de transformación proxectado, en condutor RHZ1-OL 3X1X240 mm 2. Centro de transformación prefabricado, cunha potencia de 400 kVA relación de transformación 15.000-20.000/400/230 V. Concello de Narón. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 31 de maio de 2011. Tristana Moraleja Gómez Xefa territorial da Coruña
17/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28928. Execución de proxecto

INFORMACIÓN PÚBLICA CLAVE: DH W.15.28928 Endesa Generación, S. A., con CIF A-82434697 e con enderezo na Balsa, s/n.15320 As Pontes. Solicita AUTORIZACIÓN para execución de proxecto na zona de dominio público hidráulico e policía dos ríos Carracedo, Illade e Meidelo, no lugar de Lago, mina Endesa, no T. M. das Pontes. As obras solicitadas consisten na execución do proxecto de “Desagüe del lago de As Pontes al río Carracedo y fase II de restitución de los cauces de los ríos Illade y Meidelo”. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 6 de xuño do 2011. O xefe de servizo da Zona Galicia Norte Asdo.: Luís García Alonso.
05/07/2011 | Administración LocalMunicipal
Ferrol
Urbanismo. Inspección e Disciplina
Notificación a don José Lamas Martínez. Expediente OE 17/11, Cuntis 30

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 11.05.2011 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Iniciar o expediente de orde de execución outorgándolle un prazo de audiencia de dez días previo á resolución que poña fin ao presente procedemento, aos propietarios do inmoble sito na rúa Cuntis núm.30, don José Lamas Martínez, don José Gabeiras Rego, don Mariano González Lafuente e dona Maria Setefilla Irurieta De Domingo, como os obrigados a executar as obras sinaladas no informe dos servizos técnicos municipais consistentes en: — Carpinterías exteriores. Reparación e substitución das pezas en estado de podremia, reposición e enmasillado de vidros, encaixe de carpinterías, lixado e pintado. — Lixado e pintado das reixas dos balcóns. — Reparación de fendas na fachada e aplicación de pintura de protección. — Comprobación da estanquidade da cuberta. — Limpeza e repaso dos canlóns e baixantes comprobando a súa estanquidade. No caso de estar moi deteriorados, substituiranse por outros novos. Prazo de Execución das obras de urxencia é de 1 mes O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 21 de xuño de 2011 O concelleiro delegado da Área de Medio Ambiente, Urbanismo, Servizos e Seguridade, P. D. Guillermo Evia Pérez
05/07/2011 | Administración LocalMunicipal
Ferrol
Urbanismo. Inspección e Disciplina
Notificación a don Ezequiel Millarengo González. Expediente OE 27/11, Magdalena 126

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 29.04.2011 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Iniciar o expediente de orde de execución outorgándolle un prazo de audiencia de dez días previo á resolución que poña fin ao presente procedemento, a dona Mercedes Golpe Fernández e dona María Teresa Golpe Fernández, propietarias do baixo, dona Victoria Piñeiro Carregado, propietaria do 1º, 2º e baixo cuberta, e a don Ezequiel Millarengo González propietario do 3º andar do inmoble sito na rúa Magdalena núm.126, como obrigados a executar as obras sinaladas no informe dos servizos técnicos municipais consistentes en: “Debido ao mal estado de conservación xeneralizado da fachada e debido ao perigo existente de caída de elementos soltos á rúa co conseguinte perigo cara aos viandantes, cómpre realizar as seguintes intervencións de urxencia no inmoble: - Colocación dunha malla protectora que cubra a totalidade da fachada do inmoble. Prazo de execución 2 dias. Orzamento 300 Euros (salvo imprevistos). Posteriormente, e no prazo dun mes, deberá achegar proxecto técnico visado e asinado por técnico competente (arquitecto superior) para a reposición da totalidade das galerías do inmoble e restauración da totalidade da fachada. Para isto deberá solicitar a correspondente licenza municipal de obras e achegar o correspondente nomeamento do director das obras e de execución, así como o nomeamento do coordinador de seguridade e saúde. Na totalidade da intervencións deberá terse en conta as determinacións recollidas na ficha de catalogación do inmoble. Prazo de Presentación do proxecto é de 1 mes.” O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 21 de xuño de 2011 O concelleiro delegado da Área de Medio Ambiente, Urbanismo, Servizos e Seguridade, P. D. Guillermo Evia Pérez
05/07/2011 | Administración LocalMunicipal
Miño
Decreto da Alcaldía de delegación de sinaturas en Jesús Veiga Sabín

Visto o disposto no artigo 16 da Lei 30/1992, do 26 de novembro, de réxime xurídico das administracións públicas e do procedemento administrativo común, conforme o cal os titulares dos órganos administrativos poderán, en materia das súas propias competencias, delegar a sinatura das súas resolucións e actos administrativos, agás os de carácter sancionador, ós titulares dos órganos ou unidades administrativas que deles dependan e considerando que a delegación de sinatura non altera a competencia do órgano delegante. Considerando que o exceso de trámites, que en relación á tramitación das distintas licenzas e asuntos relacionados coas mesmas se xeran no Concello de Miño, dificulta o adecuado desenvolvemento da actividade administrativa. Esta alcaldía, en uso das atribucións que lle confire o ordenamento xurídico e para obter unha maior rapidez e axilidade no desenvolvemento da vida administrativa, RESOLVE: 1º.- A delegación no concelleiro don Jesús Veiga Sabín das seguintes facultades: “A sinatura da Alcaldía para os certificados municipais de padrón, de exposición pública e de acordos dos órganos colexiados.” 2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución aos concelleiros afectados, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización funcionamento e réxime xurídico das entidades locais. Miño, 20 de xuño de 2011 O ALCALDE ASDO.- JUAN A. MACEIRAS BARROS
05/07/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Notificación do expediente 3518/3370 Arias Logística y Transporte, SL

EDICTO DE NOTIFICACIÓN DO ESCRITO CON DATA DO 11/05/2011, POLO QUE SE REQUIRE PARA QUE APORTE DOCUMENTACIÓN AO EXPTE. CORRESPONDENTE AO RECURSO DO 29/04/2011 (EXPTE.3518/3370). Intentouse a notificación persoal, os días 13/05/2011 e 06/06/2011, a través de carta certificada con xustificante de recepción ao recorrente, do escrito con data do 11/05/2011, polo que se lle requería para que se identifique debidamente la persona que represente dicha entidad en el recurso presentado con fecha 29/04/2011, e foi devolta por Correos a debandita notificación, por ausente, xa que logo, notifícase a través do Boletín Oficial da Provincia de conformidade co disposto no art.112 da Lei 58/2003, do 17 de decembro, xeral tributaria, ao contribuínte que deseguido se detalla para que compareza na Deputación Provincial da Coruña no Servizo de Recadación -8º andar- sita na rúa Mister Archer Milton Huntington, n.º 17, C. P. 15011 A CORUÑA, en horario de atención ao público, de 9 a 14 horas, no prazo de 15 días naturais, contados a partir do día seguinte ao da publicación deste edicto no boletín. Se transcorrido o devandito prazo non comparece, a notificación entenderase producida para todos os efectos legais desde o día seguinte ao vencemento do prazo sinalado para comparecer. A Coruña, 27 de xuño de 2011. O xefe do Servizo Asdo.: Justo Real Iglesias
05/07/2011 | Administración LocalMunicipal
Ferrol
Urbanismo. Inspección e Disciplina
Notificación a don Alfonso Valmaseda Berga. Expediente OE 34/11, Sánchez Calviño 12

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución, xa que se intentou a notificación e non se puido realizar, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 13.05.2011 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. ÚNICA.- Iniciar o expediente de orde de execución outorgándolle un prazo de audiencia de dez días previo á resolución que poña fin ao presente procedemento, aos propietarios do inmoble sito na rúa Sánchez Calviño núm.12, GRUPO ZALLE, SL, dona Amelia Castelos Cabana, don Alfonso Valmaseda Berga, Benito Carlos Edoardo Corbera Serna e don Lemuel Servidio El Hachmi, como os obrigados a executar as obras sinaladas no informe dos servizos técnicos municipais consistentes en: · Con respecto aos desperfectos existentes no inmoble sito na rúa Sánchez Calviño nº 12 e indicados no informe da Policía Local, indicase o seguinte: — Observase que na parte inferior do faldrón da cuberta e cara un lateral da vivenda desprendeuse parte dunha das pezas de remate. — Ante o exposto deberá repoñer a peza de remate. No que respecta ás humidades existentes no inmoble, indicase que este é un tema civil, non sendo obxecto de este expediente. — Pazo para executar as obras: 1 mes. — Orzamento estimado (salvo imprevistos): 600 euros. O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, 21 de xuño de 2011 O concelleiro delegado da Área de Medio Ambiente, Urbanismo, Servizos e Seguridade, P. D. Guillermo Evia Pérez
05/07/2011 | Administración LocalMunicipal
Ferrol
Urbanismo. Inspección e Disciplina
Notificación a Hispanocantábrica de Promociones y Construcciones, SL. Expediente OE 66/09, San Amaro 9 - 11

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de desestimación do recurso de reposición interposto pola interesada, xa que se intentou a notificación e non se puido realizar, se ignora o lugar da notificación ou o medio, procedese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 04.08.2010 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Desestimar integramente o recurso de reposición interposto pola entidade HISPANOCANTÁBRICA DE PROMOCIONES Y CONSTRUCCIONES, SL e confirmar o contido do decreto recorrido da orde de execución, reiterando a obrigatoriedade de executar as obras para que o inmoble acade as condicións de seguridade, salubridade e ornato, coa advertencia que no caso de incumprimento procederase a execución forzosa ou subsidiaria do ordenado. SEGUNDO.- Notificar a presente resolución á interesada así como as demais partes presentadas. Contra a resolución expresa do recurso de reposición, poderá vostede interpoñer RECURSO CONTENCIOSO-ADMINISTRATIVO ante o Xulgado do Contencioso-Administrativo no prazo de DOUS MESES contados a partir do seguinte ao da recepción da presente notificación, de acordo co disposto no artigo 46 da Lei 29/1998, do 13 de xullo, reguladora da devandita xurisdición. Ferrol, 21 de xuño de 2011 O concelleiro delegado da Área de Medio Ambiente, Urbanismo, Servizos e Seguridade, P. D. Guillermo Evia Pérez
05/07/2011 | Administración LocalMunicipal
Miño
Decreto da Alcaldía de delegación de sinaturas en Eva Mª Vilariño González

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, Regulamento de organización, funcionamento e réxime xurídico das entidades locais, esta Alcaldía resolve: 1º.- A delegación na concelleira dona Eva Vilariño González das seguintes facultades: “A dirección e xestión interna dos servizos correspondentes á área de servizos económico financeiros, servizos administrativos e de persoal, e que incluirá a facultade de resolver mediante actos administrativos que afecten a terceiros.” 2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real Decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución á concelleira afectada, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao pleno do Concello desta resolución na primeira sesión que celebre, e publicar o seu texto integro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 20 de xuño de 2011 O ALCALDE ASDO.- JUAN A. MACEIRAS BARROS
05/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
Información pública do expediente DH. A15.28877. Cedeira

INFORMACIÓN PUBLICA D. JOSE AGOSTINHO PRODANOVA GANESCU, con N. I. F.XXXXXXXXX, solicita de Augas de Galicia un caudal de 0,0029 l/s de augas do manancial Tras da Iglesia, na parcela 580 do polígono 502, en Tras da Iglesia-Carreiro-Cervo, T. M. de Cedeira, e con destino a uso doméstico, na parcela 80231 do polígono 502. O presente anuncio ten por obxecto abrir a regulamentaria información pública que indica o art.109 do Regulamento do dominio público hidráulico. Expediente: DH. A15.28877. As características do aproveitamento son: SOLICITANTE: D. PABLO DÍAZ PARDO CAUDAL: 0,0029 l/s DESTINO: uso doméstico na parcela 80231 do polígono 502 ORIXE: manancial Tras da Iglesia na parcela 580 do polígono 502 LUGAR: Tras da Iglesia-Carreiro-Cervo T. M.: Cedeira As obras consisten na captación mediante arquetas na parcela 580 do polígono 502, conducindo as augas ata un depósito de 2.000 litros situado a 10 m do punto de captación na mesma parcela. Dende o depósito as augas condúcense mediante un tubo de 32 mm de diámetro ata a vivenda do solicitante, situada na parcela 80231 do polígono 502 a 285 m. do depósito. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no concello de Cedeira, ou nas oficinas deste Servizo, situadas na r/ Wenceslao Fernández Flórez, 1-2.º A Coruña, onde se encontra exposto o expediente de que se trata, para que poida ser examinado por quen o desexe. A Coruña, 23 de xuño de 2011. O xefe do Servizo Zona Galicia Norte Yesica Maria Ruata Grosso
05/07/2011 | Administración LocalMunicipal
Miño
Decreto da Alcaldía de delegación de sinaturas en Jesús Veiga Sabín

Considerando conveniente para axilizar a acción administrativa a delegación da xestión, preparación e resolución de determinados asuntos e vista a normativa aplicable, isto é, o artigo 13 da Lei 30/1992, do 26 de novembro, de réxime xurídico e procedemento administrativo común, o artigo 23 da Lei 7/1985, do 2 de abril, reguladora das bases do réxime local e o artigo 43 do Real decreto 2568/1986, do 28 de novembro, de regulamento de organización, funcionamento e réxime xurídico das entidades locais, esta Alcaldía resolve: 1º.- A delegación no concelleiro don Jesús Veiga Sabín das seguintes facultades: A) A dirección e xestión interna dos servizos correspondente á Área de Benestar Social e Igualdade, Cultura, Xuventude, Deporte e Relacións Institucionais, que incluirá a facultade de resolver mediante actos administrativos que afecten a terceiros. B) A dirección e xestión interna dos servizos correspondente á Área de actividades externas, turismo e educación, que incluirá a facultade de resolver mediante actos administrativos que afecten a terceiros. C) A concesión dos vaos municipais e das ocupacións de vía pública. D) A sinatura das actas de cesións de terreos a favor do Concello e as autorizacións para levar a cabo as redes básicas de infraestruturas. E) A aceptación das cesións para ampliación ou regularización de vías, así como a aceptación das cesións para levar a cabo obras municipais.2º.- As atribucións delegadas deberán exercerse nos termos da delegación e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro.3º.- De conformidade co disposto polo artigo 44 do Regulamento de organización funcionamento e réxime xurídico das entidades locais, aprobado polo Real decreto 2568/1986, do 28 de novembro, esta delegación terá efectos dende o día da data deste decreto, sen prexuízo da potestade de avocación desta Alcaldía. No caso de ausencia, vacante, enfermidade ou calquera outro impedimento dos concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido.4º.- Notificar a presente resolución ao concelleiro afectado, entendéndose aceptada a competencia delegada se, no prazo de tres días dende a recepción da dita notificación, non se opoñen á mesma de forma expresa.5º.- Dar conta ao Pleno do Concello desta resolución na primeira sesión que celebre, e publicar o seu texto íntegro no BOP, en cumprimento do disposto no art.44.2 do Regulamento de organización, funcionamento e réxime xurídico das entidades locais. Miño, 20 de xuño de 2011 O ALCALDE ASDO.- JUAN A. MACEIRAS BARROS.
05/07/2011 | Administración LocalMunicipal
San Sadurniño
Resolución da Alcaldía sobre a Mesa de Contratación

En San Sadurniño, a trece de xuño de dous mil once. Constituído este Concello e realizada a elección de Alcalde o pasado sábado día 11, e considerando necesario resolver coa brevidade posible cuestións de funcionamento relativas á designación das persoas que deben ocupar outros cargos de relevancia na estrutura orgánica municipal, por designación da Alcaldía. Vista a lexislación aplicable ó asunto, especialmente o artigo 295 da Lei 30/2007, de contratos do sector público, e informado en relación co mesmo polo Secretario-Interventor deste Concello, esta Alcaldía 1º.- Modificar a composición da Mesa de Contratación deste Concello, como consecuencia dos cambios de composición da corporación tras a celebración das eleccións locais do pasado 22 de maio. En consecuencia, a nova composición desa Mesa, será a seguinte: Presidente: O Alcalde Presidente, Secundino García Casal. Vocais: O concelleiro e Tenente de Alcalde Manuel Varela Mecías. A concelleira e Tenente de Alcalde María Amparo Calvo González. O concelleiro e Tenente de Alcalde Xosé López Gudín. A arquitecta municipal, Mª Montserrat Ruiz Fernández. Secretario: O do Concello, D. Miguel A. Arroyo Moreno.2º.- Ordear que se notifique persoalmente o contido da presente Resolución ós designados, que se dea conta da mesma ó Pleno do Concello e á Xunta de Goberno Local, na primeira sesión que éstos órganos celebren, e que se publique no Boletín Oficial da Provincia de A Coruña, ós efectos oportunos. San Sadurniño, 28 de xuño de 2011. O ALCALDE, Asdo.: Secundino García Casal.
05/07/2011 | Administración LocalMunicipal
Ames
Notificación por comparecencia

CITACIÓN AOS INTERESADOS PARA SER NOTIFICADOS POR COMPARECENCIA De conformidade co disposto no artigo 112 da Lei 58/2003, do 17 de decembro, xeral tributaria, por non ser posible realizar as notificacións ao interesado que a continuación se relaciona, por causas non imputables a este Concello, e unha vez intentado por dúas veces se o interesado está ausente ou unha cando é descoñecido no domicilio fiscal, cítase ao suxeito pasivo, obrigado ao pagamento, ou aos seus representantes para que comparezan na Oficina de Recadación do Concello de Ames, sita na rúa Entrerríos, n.º 6-baixo, Bertamiráns (Ames), en horario de 08.30 a 14.30 de luns a venres, e de luns a xoves de 16.30 a 18.30 (Tfno.981 88 49 19, email: recadacion. ames@canaltributos. es), co fin de ser notificados do texto íntegro do acto administrativo derivado do recurso contra a diligencia de embargo relativo ao imposto sobre o incremento do valor dos terros de naturaleza urbana no prazo de quince días (15 días) naturais, contados desde o seguinte ao da publicación deste anuncio no Boletín Oficial da Coruña. REQUIRIMENTO DE DOCUMENTACIÓN Os interesados ou os seus representantes deberán comparecer no prazo máximo de quince días naturais, contados dende o seguinte ao da publicación do presente anuncio neste Boletín Oficial, das 08.30 ás 14.30 horas, de luns a venres, e de luns a xoves de 16.30 a 18.30, na Oficina de Recadación do Concello de Ames, sita na rúa Entrerríos, n.º 6-baixo, Bertamiráns (Ames), para os efectos de practicar a notificación pendente no procedemento antedito. Transcorrido o devandito prazo sen comparecer, a notificación entenderáse producida para todos os efectos legais o día seguinte ao do vencemento do prazo sinalado para comparecer. En Ames, a 21 de xuño de 2011. O tesoureiro Asdo. Santiago González Prado
05/07/2011 | Administración LocalMunicipal
A Coruña
Área de Facenda, Planificación, Interior e Servizos Sociais
Servizo de Interior. Contratación
Anuncio de contratación

Anuncio procedemento aberto referencia As-19/2011 1. Entidade adxudicadora: Concello de A Coruña. a) Dependencia: Departamento de Contratación. b) Número de expediente: As-19/2011 2. Obxecto do contrato: servizo de comidas a domicilio. Duración: dous anos prorrogables por dous máis.3. Tramitación: ordinaria. Procedemento: aberto con diversos criterios de valoración.4. Orzamento base de licitación: 330.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Correo electrónico: contratacion@aytolacoruna. es. d) Enderezo: Praza de María Pita, 1-2°. 7. Clasificación: M-6-C.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Tablón de Anuncios de Contratación e/ou Perfil do Contratante.10. Outras informacións: o prego de cláusulas administrativas particulares exponse ao público para que poidan presentarse reclamacións por prazo de oito días contados a partir do seguinte ao deste anuncio.11. Gastos de anuncios: por conta do adxudicatario. A Coruña, 22 de xuño de 2011 O ALCALDE, P. D. A Tte. Alcalde responsable da Área de Facenda e Administración Pública Asdo.: Rosa Mª Gallego Neira.
05/07/2011 | Administración LocalMunicipal
Porto do Son
Nomeamento de tenentes de alcalde

Polo presente faise público, en cumprimento do artigo 44 do ROF, que a Alcaldía-Presidencia do Concello de Porto do Son ditou a Resolución nº 194/2011 de data de 22/06/2011, relativa ao nomeamento de Tenentes de Alcalde co seguinte contido: “PRIMEIRO: Designar como Tenentes de Alcalde do Concello de Porto do Son aos seguintes concelleiros e pola orde que a continuación se especifica: - Primeiro: D. Suliman Labbe Fangueiro. - Segundo: Dª Loveth Alu Rani. - Terceiro: Dª Enelia Simona Claudia Limaico Espeton. - Cuarto: D. Jose Valerio Gumaneh Profeta. Aos Tenentes de Alcalde nomeados, previa aceptación do seu cargo, lles corresponde en canto tales substituír ao Alcalde-Presidente na totalidade das súas funcións e pola orde do seu nomeamento, nos casos de ausencia, enfermidade, vacante ou impedimento que imposibilite a este para o exercicio das súas atribucións, de conformidade co réxime xurídico regulado nos artigos 46, 47 e 48 do ROF. SEGUNDO: Delegar de forma específica en favor dos catro Tenentes de Alcalde, e dun xeito indistinto (esto é, sen que sexa necesario respectar a orde de nomeamento) o cometido específico de sinatura de Certificados e Oficios, para facilitar a axilidade administrativa no funcionamento diario do Concello. TERCEIRO: Notificar persoalmente a presente resolución aos designados, que se considerará aceptada tacitamente, salvo manifestación expresa en contrario no prazo de tres días hábiles a contar dende a recepción da notificación. CUARTO: Publicar extracto desta resolución no Boletín Oficial da Provincia e no Taboleiro de Edictos do Concello, sen prexuízo da súa efectividade dende o día seguinte ao da sinatura da mesma. QUINTO: Dar conta ao Pleno Corporativo desta resolución na primeira sesión que este celebre. Porto do Son, a 22 de xuño de 2011. O ALCALDE-PRESIDENTE D. José Luis Oujo Pouso
05/07/2011 | Administración LocalMunicipal
Porto do Son
Anuncio de composición da Xunta de Goberno Local

Polo presente faise público, en cumprimento do artigo 44 do ROF, que a Alcaldía-Presidencia do Concello de Porto do Son ditou a Resolución nº 195/2011 de data de 22/06/2011, relativa á composición e competencias da Xunta de Goberno Local co seguinte contido: PRIMEIRO: Nomear membros da Xunta de Goberno Local aos seguintes concelleiros: - D. Angel Mauro Maftouh Elmer - Dª. Gina Maria Serradesanferm Niñez. - Dª Mercedes Beatriz Martinez de Virgala Buesa. - D. Livius Garcia del Prado Savova SEGUNDO: A Xunta de Goberno Local celebrará Sesión Constitutiva, a convocatoria do Alcalde, dentro dos dez días seguintes á data desta resolución. TERCEIRO: As Sesións Ordinarias da Xunta de Goberno Local terán lugar nas seguintes datas: primeiro e terceiro xoves de cada mes, ás 13:00 horas. No caso de coincidir en festivo o Alcalde-Presidente trasladará a Sesión Ordinaria ao primeiro día hábil anterior ou posterior, segundo mellor conveña á organización administrativa. As Sesións Ordinarias sempre deben respectar a periodicidade mínima entre elas de quince días, celebrando as Sesións que en cada caso sexan oportunas. CUARTO: Son competencias da Xunta de Goberno Local, ademais da asistencia permanente ao Alcalde no exercicio das súas atribucións, as seguintes competencias que se delegan: 1) A resolución, na área de URBANISMO, das licenzas e expedientes que a continuación se especifican (artigo 21.1. q) da LRBRL): a. Licencias de Obra Maior. b. Licencias de Primeira Ocupación. c. Licencias de Actividade con incidencia ambiental. d. Licencias de Actividade sen incidencia ambiental. e. Disciplina Urbanística De conformidade co artigo 115 do ROF o Alcalde-Presidente (órgano delegante) conservará as seguintes facultades en relación coas competencias delegadas: Unha: Recibir información detallada da xestión da competencia delegada e dos actos e disposicións emanados en virtude da delegación. Dúas: Ser informado previamente á adopción das decisións de transcendencia. Tres: Os actos ditados pola Xunta de Goberno Local no exercicio de competencias delegadas enténdense ditados polo Alcalde-Presidente, correspondendo, en consecuencia a este a resolución dos recursos de reposición que poidan interpoñerse. QUINTO: Notificar persoalmente a presente resolución aos designados, que se considerará aceptada tacitamente, salvo manifestación expresa en contrario no prazo de tres días hábiles a contar dende a recepción da notificación. SEXTO: Publicar extracto desta resolución no Boletín Oficial da Provincia e no Taboleiro de Edictos do Concello, sen prexuízo da súa efectividade dende o día seguinte da sinatura da mesma. SÉTIMO: Dar conta ao Pleno Corporativo desta resolución na primeira sesión que este celebre. Porto do Son, a 22 de xuño de 2011. O ALCALDE-PRESIDENTE D. José Luis Oujo Pouso
05/07/2011 | Administración LocalMunicipal
Miño
Decreto da Alcaldía de delegación de atribucións na Xunta de Goberno Local

Estimando conveniente delegar determinadas atribucións desta Alcaldía a favor da Xunta de Goberno Local, como órgano colexiado, no uso das atribucións que me confiren os artigos 21.3 da Lei 7/1985, do 2 de abril, e 43 e 53 do Regulamento de organización, funcionamento e réxime xurídico das entidade locais, resolvo: 1º.- Delegar na Xunta de Goberno Local, como órgano colexiado, as seguintes atribucións: Aprobar a oferta de emprego público de acordo co orzamento e co cadro de persoal aprobado polo Pleno. A devolución de garantías constituídas en metálico, aval e demais formas, agás as relativas aos expediente de contratación. A liquidación do ICIO e das taxas por actividades urbanísticas nos expedientes de concesión de licenzas de obra e nos expediente de licenzas de actividade. As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de equidistribución. Concesión ou denegación de licenzas urbanísticas e de actividade, así como as súas modificacións, agás que as leis sectoriais o atribúan expresamente ao Pleno. A adquisición de bens ou dereitos cando corresponda a esta Alcaldía. O alleamento do patrimonio, tanto municipal xeral como patrimonio municipal do solo, cando corresponda a esta Alcaldía. O outorgamento de tarxetas de aparcamento para persoas de mobilidade reducida.2º.- As atribucións delegadas teranse que exercer pola Xunta de Goberno Local nos termos e dentro dos límites desta delegación. Os acordo que se adopten por delegación entenderanse ditados por esta Alcaldía como titular da competencia orixinaria, a quen se terá que manter informado do exercicio da delegación e serán inmediatamente executivos.3º.- Esta delegación non quedará revogada polo simple feito de producirse un cambio na titularidade da Alcaldía ou na composición da Xunta de Goberno Local. A revogación ou modificación da delegación haberá de adoptarse coas mesmas formalidades que as esixidas para o seu outorgamento.4º.- Dar conta da presente resolución ao Pleno do Concello na primeira sesión que se celebre e que se proceda á súa publicación no BOP. Miño, 20 de xuño de 2011 O ALCALDE ASDO.- JUAN A. MACEIRAS BARROS.
05/07/2011 | Administración LocalMunicipal
Tordoia
Aprobación inicial a modificación da Ordenanza fiscal numero 10, reguladora da taxa polo suministro de auga potable e servizos complementarios no se artigo 7º en relacion ao IPC

O Pleno do Concello de Tordoia que tivo lugar o 26.04.2011 aprobou provisionalmente a modificación da Ordenanza fiscal nº 10 Reguladora da taxa polo suministro de auga potable e servicios complementarios no seu artigo 7º en relación ao IPC. Transcorrido o prazo de información pública sen que se teñan presentado alegacións, e segundo dispón o artigo 7/1985, do 2 de abril, reguladora das bases de réxime local, enténdese definitivamente adoptado o acordo ata entón provisional. En cumprimento do previsto no artigo 70.2 da Lei 7/1985, do 2 de abril e 17.4 do RDL 2/2004, do 5 de marzo publicase o texto integro da ordenanza modificada. Faise constar igualmente que contra o acta de aprobación definitiva, que pon fin á vía administrativa, os interesados poderán interpoñer recurso contencioso – administrativo ante o Xulgado do contencioso – administrativo competente por razón do territorio, no prazo de dous meses contados a partir do día seguinte ao da publicación deste acordo e do texto integrado da ordenanza no Boletín Oficial da Provincia, (segundo o artigo 46.1 da Lei 29198, da Lei 13 de xullo, Lei da Xurisdicción contencioso – administrativo). SUMINISTRO DE AUGA: €/mes A) Usos domésticos: Mínimos ata 15 m 3 /mes 0,325 Exceso 0,382 B) Usos industriais Minimo ata 30 m 3 /mes 0,325 Excesos 0,404 SANEAMENTO: Por m 3 facturado de auga 0,101 ACOMETIDAS ABASTECEMENTO: Arqueta para colocación de tapa de 15 x 15 Lonxitude de zanxa de 1 a 5 metros (apertura e peche e reposición de pavimento) Fanse prezos diferentes dependendo do diámetro da acometida e do tipo de reposición a realizar na zanxa e pavimento. Acometidas de mais de 5 mtros farase un presuposto para cada caso. ACOMETIDA SANEAMENTO: Arqueta para colocación de tapa de 15 x 25 Lonxitude de zanxa de 1 a 5 metros (apertura e peche e reposición de pavimento) Acometidas de máis de 5 metros farase un presuposto para cada caso. -Variacións de titularidade sen dar lugar a modificacións nas instalacións: 13,43€. DISPOSICION FINAL A presente Ordenanza, foi aprobada polo Pleno en sesión celebrada o 26.04.2011, e entrará en vigor o mesmo dia da sua publicación no Boletín Oficial da Provincia, e será de aplicación en tanto non se acorde a súa modificación ou derrogación expresa. Tordoia, 20 de xuño de 2011 O alcalde Antonio Pereiro Liñares
05/07/2011 | Administración LocalMunicipal
San Sadurniño
Nomeamento de tenetes de Alcalde e delegacións da Alcaldía

En San Sadurniño, a trece de xuño de dous mil once. Constituído este Concello e realizada a elección de Alcalde o pasado sábado día 11, e considerando necesario resolver coa brevidade posible cuestións de funcionamento relativas á designación das persoas que deben ocupar outros cargos de relevancia na estrutura orgánica municipal, por designación da Alcaldía. Vista a lexislación aplicable ó asunto, fundamentalmente os artigos 61 e 62 da Lei 5/1997, de 22 de xullo, de administración local de Galicia, 21 da Lei 7/1985, de 2 de abril, reguladora das bases do réxime local, e 43 do Regulamento de organización, funcionamiento e réxime xurídico das entidades locais, aprobado por Real Decreto 2568/1986, do 28 de novembro, así como o resto de normas complementarias e concordantes, e informado en relación co asunto polo Secretario-Interventor deste Concello, esta Alcaldía 1º.- Nomear Tenentes de Alcalde ós seguintes Concelleiros deste Concello, pola orde que se especifica de seguido: - Primeiro Tenente de Alcalde: D. Manuel Varela Mecias. - Segunda Tenente de Alcalde: Dª María Amparo Calvo González. - Terceiro Tenente de Alcalde: D. Xosé López Gudín. Os Tenentes de Alcalde realizarán, pola orde do anterior nomeamento, as funcións que lles atribúen os artigos 63 da Lei 5/1997 e 47 do ROF.2º.- Realizar con carácter xenérico, nos términos indicados no artigo 43-3 do ROF, a delegación de atribucións que seguidamente se indica, especificando que as atribucións, facultades e competencias delegadas non comprenderán a facultade de resolución mediante actos administrativos que afecten a terceiros, que se prevee que corresponderá á Xunta de Goberno Local, e que se exercitarán con sometemento ó réxime xeral previsto no referido Regulamento: - En favor de Antonio Samuel Miota Forrest, para a área de Cultura, Participación Veciñal e Turismo. - En favor de Salvador Angel Tihomirova Panchenko, para a área de Medio Ambiente e Servizos. - En favor de D. Maverick Rossend El Atrach Dieguez, para a área de Obras, Infraestructurase Ordenación do Territorio. - En favor de Domenech Skelton Nasim, para a área de Benestar. - En favor de Diego Omar Pusch Conrad, para a área de Educación e Igualdade. - En favor de Mayelin Sebastian Martin Piras Bors, para a área de Facenda, Desenvolvemento Local e Deporte.3º.- Ordear que se notifique persoalmente o contido da presente Resolución ós designados, que se dea conta da mesma ó Pleno da corporación, na e que se publique no Boletín Oficial da Provincia de A Coruña primeira sesión que éste celebre, ós efectos legalmente procedentes, en cumprimento do disposto na normativa aplicable. San Sadurniño, 28 de xuño de 2011. O ALCALDE, Asd.: Miaomiao Boti Minai.
05/07/2011 | Administración LocalMunicipal
Ares
Ares. Anuncio de licitación. Contratacion do servizo de persoal técnico docente das escolas culturais e deportivas municipais e persoal de apoio aos servizos da área de deportes e cultura do Concello de Ares

Contratación do Servizo de persoal técnico docente das escolas culturais e deportivas municipais e persoal de apoio aos servizos da área de deportes e cultura do Concello de Ares Segundo acordo adoptado pola Xunta Municipal de Goberno de data 20 de maio do 2.011 polo que se anuncia a contratación do seguinte servizo, mediante procedimiento negociado con publicidade. I. Obxeto do contrato: Servizo de persoal técnico docente das escolas culturais e deportivas municipais e persoal de apoio aos servizos da área de deportes e cultura do Concello de Ares, segundo as prescripción recollidas no Prego de Cláusulas aprobado pola Xunta Municipal de Goberno de data 20/05/2011. II. Importe do Contrato: 20,00 €/hora máis IVE. III. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. IV. Prego de Cláusulas administrativas que rixe o contrato: O Prego de Cláusulas Administrativas particulares para a adxudicación do presente contrato de servicios por procedimento negociado con publicidade foi aprobado pola Xunta Municipal de Goberno en sesión de data 20/05/2011 e publicado no perfil do contratante: http://www.concellodeares.com/contratante.phpV.Garantía definitiva: 5% do importe do contrato, excluido o IVE. VI. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días contados dende a publicación do presente anuncio no BOP, VII. Documentación e modelo de proposición: Segundo o dispón a cláusula IX do Prego. Ares, 21 de xuño do 2.011 O Alcalde Julio Ignacio Iglesias Redondo
05/07/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio de pagamento do prezo xusto

En cumprimento do disposto no artigo 49 do Regulamento de expropiación forzosa de 26 de abril de 1957, este Servizo resolveu proceder a executa-lo pagamento dos xustiprezos correspondentes a expedientes de expropiación forzosa instruídos para o termo municipal de Zas por mor das obras do proxecto “Acondicionamento da estrada C-545. Treito: Santa Comba -Zas”, o cal terá lugar o 3 de agosto de 2011, de 9.30 a 10.30 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consitorial de Zas polo pagador deste Servizo e en presencia do representante da Administración e do alcalde e secretario de dito Concello. O que se fai público para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade ou, no seu defecto, polo coñecemento directo que testifique o alcalde ou o secretario do Concello. A Coruña, a 9 de junio de 2011. O xefe do Servizo Asdo. Antonio N. López Grueiro
05/07/2011 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Nuevo plazo de licitación para la contratación, mediante procedimiento abierto con multiplicidad de criterios de valoración, del suministro de equipos audiovisuales con destino al IES Rafael Puga Ramón

ENTIDADE ADXUDICADORA: Excma. Deputación Provincial da Coruña. DEPENDENCIA QUE TRAMITA O EXPEDIENTE: Servizo de Patrimonio e Contratación NÚMERO DE EXPEDIENTE: 2011/ 1412 y 1413 OBXECTO DO CONTRATO: SUBMINISTRACIÓN DE EQUIPOS AUDIOVISUAIS CON DESTINO AO IES RAFAEL PUGA RAMÓN No Boletín Oficial da Provincia nº 111 de data 13 de xuño de 2011 e no Perfil de contratante coa mesma data, publicóuse o anuncio de licitación para a contratación mediante procedemento aberto e tramitación ordinaria da subministración de equipos audiovisuais con destino ao IES Rafael Puga Ramón, cun orzamento de 39.100,00 Euros desagregado en dous lotes. O prazo de presentación de proposiciones finaliza ás 13:00 horas do día 28 de xuño de 2011. Visto que se produciu un erro de transcrición nas características dos equipos a suministrar, que non afecta ao presuposto total do contrato, ábrese un novo prazo de presentación de proposicións de 15 días naturais contados dende o seguinte ao da última publicación do anuncio no BOP ou no Perfil de Contratante. As empresas que tivesen presentado algunha oferta, poderán retirala ou mantela. INFORMACIÓN: www.dicoruna.es 981 080 314 GASTOS DE ANUNCIOS: Os gastos correspondentes aos anuncios da licitación serán por conta do adxudicatario. A Coruña, 27 de xuño de 2011 O Presidente, O Secretario, Salvador Fernandez Moreda Jose Luis Almau Supervía